У Вікіпедыі ёсць артыкулы пра іншых асоб з прозвішчам Валадзько.

**Алякса́ндр Па́ўлавіч Валадзько́** (нар. 18 чэрвеня 1986, Моталь, Іванаўскі раён) — беларускі футбаліст (паўабаронца) і трэнер. Ігрок нацыянальнай зборнай Беларусі (2012—2014).

Клубная кар’ера
---------------

Выхаванец брэсцкага футбола, з 2005 года пачаў прабівацца ў асноўную каманду мясцовага «Дынама». У сезоне 2007 замацаваўся ў асноўным складзе дынамаўцаў, дапамог ім атрымаць перамогу ў Кубку Беларусі.

У жніўні 2008 года барысаўскі БАТЭ, які шукаў узмацнення перад удзелам у групавым этапе Лігі чэмпіёнаў, узяў у арэнду маладога паўабаронцу. У барысаўскім клубе Валадзько прыйшоўся да справы, і па заканчэнні сезона быў выкуплены БАТЭ, хоць «Дынама» і лічыла гэты пераход незаконным.

У Барысаве стаў дзейначаць у цэнтры поля, ад апорнай зоны да пазіцыі «пад нападнікам». Часам вызначаўся галамі здалёк: так, 6 лістапада 2009 года ў матчы Лігі Еўропы супраць грэчаскага АЕКа, запрыкмеціўшы далёкі выхад брамніка супернікаў, адважыўся на ўдар, які апынуўся голам. 19 верасня 2012 года забіў першы гол у браму «Ліля», які дапамог БАТЭ атрымаць першую ў гісторыі перамогу ў групавым этапе Лігі чэмпіёнаў (3:1).

У сезоне 2011 часам выкарыстоўваўся на пазіцыі правага абаронцы, дзе, аднак, адчуваў сябе няўтульна. Гуляючы на гэтай пазіцыі 28 верасня 2011 года ў хатнім матчы Лігі чэмпіёнаў супраць «Барселоны», здолеў адкрыць лік у матчы, паразіўшы, аднак, уласную браму (выніковы лік 0:5).

У жніўні 2012 года падоўжыў кантракт з БАТЭ да 2015 года. У першай палове сезона 2015 адсутнічаў з-за траўмы, але са жніўня вярнуў месца ў стартавым складзе.

У снежні 2015 года падоўжыў кантракт з барысаўчанамі. У першай палове сезона 2016 рэдка з’яўляўся на полі, але пачынаючы з ліпеня зноў стаў трывала з’яўляцца ў стартавым складзе. У пачатку сезона 2017 не меў трывалага месца ў аснове, але ў маі замацаваўся ў стартавым складзе ў цэнтры паўабароны. У студзені 2018 года па заканчэнні кантракта пакінуў БАТЭ.

Неўзабаве пасля зыходу з БАТЭ накіраваўся ў склад карагандзінскага «Шахцёра» і падпісаў кантракт з казахстанскім клубам. У складзе «Шахцёра» стаў гуляць у стартавым складзе. У лістападзе 2018 года стала вядома, што карагандзінскі клуб на будзе падаўжаць кантракт з беларускім паўабаронцам.

У снежні 2018 года вярнуўся ў Беларусь, стаўшы іграком салігорскага «Шахцёра». Аднак, за асноўную каманду так і не выйшаў на поле, правёў некалькі матчаў за дубль, таксама быў у запасе ў фінальным матчы Кубак Беларусі, дзе «Шахцёр» атрымаў перамогу над «Віцебскам» (2:0). Па заканчэнні сезона 2019 пакінуў салігорскі клуб.

У студзені 2020 года вярнуўся ў барысаўскі БАТЭ. З’яўляўся на полі эпізадычна, звычайна заставаўся на лаўцы запасных.

Міжнародная кар’ера
-------------------

Выступаў за моладзевую зборную Беларусі на чэмпіянаце Еўропы 2009 у Швецыі.

12 кастрычніка 2012 года дэбютаваў у нацыянальнай зборнай Беларусі ў адборачным матчы чэмпіянату свету супраць Іспаніі.

Трэнерская кар’ера
------------------

У студзені 2021 года завяршыў кар’еру і ўвайшоў у трэнерскі штаб БАТЭ. У студзені 2022 года быў пераведзены трэнерам у дубліруючы склад клуба. Працаваў у дублі да снежня 2022 года.

У пачатку 2023 года ўвайшоў у трэнерскі штаб брэсцкага «Дынама» ў якасці трэнера па фізпадрыхтоўцы. Застаўся ў клубе пасля таго, як у красавіку 2023 года быў звольнены галоўны трэнер Ігар Крывушэнка і прызначаны Аляксандр Юрэвіч. У верасні 2023 года па пагадненні бакоў пакінуў «Дынама».

Дасягненні
----------

* Беларусь 01Чэмпіён Чэмпіён Беларусі (10): 2008, 2009, 2010, 2011, 2012, 2013, 2014, 2015, 2016, 2017
* Беларусь 02Сярэбраны прызёр Срэбраны прызёр чэмпіянату Беларусі: 2020
* Беларусь Уладальнік Кубка Беларусі (4): 2007, 2010, 2015, 2019
* Беларусь Уладальнік Суперкубка Беларусі (5): 2010, 2011, 2014, 2016, 2017
* Беларусь У спісе 22 найлепшых футбалістаў чэмпіянату Беларусі: 2009, 2011, 2012

Крыніцы
-------

1. ↑  Aleksandr Volodjko // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Alyaksandr Valadzko // FBref.com<a href='https://wikidata.org/wiki/Track:Q56239490'></a>
3. ↑  Брестское "Динамо" считает трансфер Александра Володько в БАТЭ неправомерным
4. ↑  Александр Володько продлил контракт с БАТЭ
5. ↑  Александр Володько покинул БАТЭ
6. ↑  Александр Володько стал игроком "Шахтера"
7. ↑  Александр Володько остался без клуба
8. ↑  Александр Володько подписал контракт с солигорским "Шахтером"
9. ↑  Александр Володько покинул "Шахтер" **(нявызн.)**(недаступная спасылка). Архівавана з першакрыніцы 15 студзеня 2020. Праверана 2 студзеня 2020.
10. ↑  Александр Володько вернулся в БАТЭ
11. ↑  Александр Володько завершил карьеру игрока и будет помогать в БАТЭ Жуковскому
12. ↑  Виктор Гончаренко возглавил дубль БАТЭ
13. ↑  "Желто-синие" приступили к тренировкам (руск.).  Афіцыйны сайт БАТЭ (19 снежня 2022). Праверана 20 снежня 2022.
14. ↑  Футбол. Александр Володько вошел в тренерский штаб брестского "Динамо" (руск.)(недаступная спасылка). *pressball.by* (3 лютага 2023). Архівавана з першакрыніцы 3 лютага 2023. Праверана 3 лютага 2023.
15. ↑  Юревич покинул пост главного тренера брестское "Динамо" (руск.). *football.by* (19 верасня 2023). Праверана 20 верасня 2023.

|  |  |
| --- | --- |
| ⚙️   Тэматычныя сайты | AS.com · by.tribuna.com · eu-football.info (ігрок) · FBref.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Transfermarkt (трэнер) · worldfootball.net (ігрок) · Прэсбол |

| ⛭Маладзёжная зборная Беларусі — Маладзёжны чэмпіянат Еўропы 2009 |
| --- |
| Сцяг Беларусі | 
* 1 Часноўскі (б)
* 2 Асіповіч
* 3 Мартыновіч
* 4 Шытаў
* 5 Бардачоў
* 6 Балановіч
* 7 Крывец
* 8 Валадзько
* 9 Ковель
* 10 Камароўскі
* 11 Афанасьеў (к)
* 12 Гамялько (б)
* 13 Сачыўка
* 14 Пуціла
* 15 Кісляк
* 16 Вераціла
* 17 Гігевіч
* 18 Верхаўцоў
* 19 Янушкевіч
* 20 Юрчанка
* 21 Сівакоў
* 22 Кавалеўскі (б)
* 23 Чухлей
* трэнер: Юрый Курненін

 |